Motolicovce

Motolicovce alebo staršie jednorodé (lat. Monogenea) sú trieda ploskavcov. Sú to parazity studenokrvných stavovcov, niektoré sú na hranici parazitizmu a komenzalizmu. Vývin je iba jednoduchá premena – je v podstate priamy, nestriedajú hostiteľov. Na konci tela je haptor, prisávací terčík s vencom prísaviek, niekedy i s háčikmi. Niektoré druhy majú ploché oči. Najnovšie sú tendencie rozdeľovať triedu do niekoľkých radov. Medzi zástupcov patria napr. Polystomum integerrimum, parazituje
v močovom mechúri žiab; Dactylogyrus vastator, parazituje na žiabrach kaprovitých rýb. Za zmienku stojí Diplozoon paradoxum, ktorý tvorí zrastený komplex dvoch jedincov. Parazituje na žiabrach sladkovodných rýb.

Iné projekty

Zdroje 

 

Ploskavce